મેરાન્યૂઝ નેટવર્ક, સુરતઃ કેન્દ્ર સરકાર દ્વારા ભારત માળા પ્રોજેક્ટ અંતર્ગત સુરતના ટ્રાફિક ભારણમાં ઘટાડો કરવા માટે વધુ એક 100 કિલોમીટરનો ગ્રીનફિલ્ડ રિંગ રોડ તૈયાર કરવાની જાહેરાત કરવામાં આવી છે. મંગળવારે સુરતની મુલાકાતે આવેલા કેન્દ્રના માર્ગ પરિવહન મંત્રી મનસુખ માંડવિયાએ કીમ અને પલસાણાના ગોળાર્ધમાં બનનારા રૂ. 2000 કરોડના રિંગ રોડ અંગે પત્રકાર પરિષદમાં પ્રોજેક્ટ અંગે માહિતી આપી હતી.